APROBAT                                                                                                   MANAGER,
Dr. Gîrbovan Ovidiu

FIŞA POSTULUI

   Anexă la Contractul individual de muncă nr. .............
   Numele şi prenumele: ...........
  Unitatea Sanitară : Spitalul Clinic Judeţean Mureş
  Compartimentul: Compartiment Clinic Medicina Muncii
  Denumirea postului: medic specialist
  Gradul profesional al ocupării postului: medic specialist 
I. Descrierea postului: 
   Criterii de evaluare:
1.	Pregatirea profesională impusă ocupantului postului:
Studii: Diplomă de licenţă în medicină
Vechime in specialitate: fara vechime
Cerinţe specifice: examen de medic specialist
2.	Funcţia corespunzătoare: de execuţie
 
3.	Dificultatea operaţiunilor specifice postului:
•	Complexitatea postului în sensul cunoaşterii activitaţilor specifice, în conformitate cu legislaţia în vigoare;
•	Efort intelectual în vederea îndeplinirii cerinţelor specifice postului;
•	Principialitate si comportament adecvat în relaţiile cu superiorii si cu personalul
•	Aptitudini si cerinţe specifice
o	formarea deprinderilor şi aptitudinilor pentru examinarea corectă şi completă a bolnavilor precum şi pentru efectuarea tehnicilor specifice
o	autonomie în luarea unor decizii în cazuri grave şi de urgenţă
o	însuşirea temeinică a unor tehnologii legate de utilizarea aparaturii din dotarea compartimentului
o	operativitate în îndeplinirea sarcinilor
o	mult tact şi comportament etic în relaţiile cu colaboratorii şi pacienţii
o	utilizarea sistemului informatic

4.	Sfera de relaţii:
                 a.Ierarhice:
Se subordoneaza: 
•	Medicului Coordonator de Compartiment
•	Managerului
Are în subordine 
•	medicii rezidenţi
•	personalul medical mediu şi auxiliar
                   
               b.  Colaborare: 
•	colaborează cu alte departamente, compartimente, secţii din cadrul Spitalului Clinic Judeţean Mureş.
•	colaborează cu întreg personalul compartimentului
•	colaborează cu conducerea administrativă a spitalului, a Direcţiei de Sănătate Publică, a  Casei Judeţene de Asigurări de Sănătate, a Comisiilor de Expertiză  a capacităţii muncii şi de recuperare
•	de altă natură ( studenţi/elevi )

   II. Standardul de performanta
a.	Cantitatea
îndeplineşte toate activităţile ce decurg din Fişa Postului;
b.	Calitatea
•	Îndeplineşte cu profesionalism si corectitudine îndatoriile ce decurg din Fişa Postului;
•	Respectă Regulamentul Intern;
•	Respectă cu stricteţe legislaţia în materie sanitară;
c.	 Costuri:
•	Utilizează eficient aparatura din dotare;
•	Utilizează raţional materialele pe care le utilizează în activitate;
•	Reducerea  duratei de spitalizare în vederea reducerii cheltuielilor de spitalizare
•	Combaterea polipragmaziei
d.	Timp:
•	Ocuparea timpului eficient, organizarea activitaţii în funcţie de prioritaţile profesionale
•	Timp efectiv de muncă 7 ore/zi;
e.	Utilizarea resurselor:
•	Capacitatea de a utiliza la maxim resursele puse la dispoziţie (aparatură, materiale, etc);
f.	Modul de utilizare a resurselor:
•	Se integrează în munca de echipă;
•	Pune la dispozitia colectivului cunoştinţele şi experienţa pe care le deţine;
•	Are iniţiativă privind formularea de soluţii noi în vederea îmbunătăţirii activităţii;
•	Receptivitate faţă de propunerile medicului coordonator al compartimentului şi ale conducerii spitalului;
•	Sprijină colegii nou încadrati.
•	Sprijină activitatea didactică ce se desfăşoară la nilelul comparimentului

III.Atribuţiile  postului: 

   A.  Atribuţii generale: conform ROF 
a. respectă prevederile regulamentului de organizare şi funcţionare, ale regulamentului intern, ale Codului de conduită a personalului contractual şi ale contractului individual de muncă,indeplinindu-le cu profesionalism, loialitate, corectitudine și în mod constiincios;
b. răspunde în faţa şefului ierarhic şi a  managerului spitalului pentru îndeplinirea atribuţiilor care îi revin
c. obligaţia de a utiliza judicios baza materială
d. obligaţia de a informa şeful ierarhic şi  managerul  în cazul existenţei unor nereguli, abateri, sustrageri,etc.
e. comportarea corectă în cadrul relaţiilor de serviciu, promovarea raporturilor de colaborare între membrii colectivului şi combaterea oricăror manifestări necurespunzătoare
f. execută orice sarcină  de serviciu din partea şefului ierarhic şi/sau a  managerului în vederea asigurării unei bune funcţionari a activităţii spitalului, în limitele competenţelor legale 
g. obligaţia de a respecta secretul de serviciu; în exercitarea atribuţiilor de serviciu acesta poate fi divulgat în interiorul sau în afara spitalului doar cu acordul expres si prealabil al managerului
h. obligaţia de a respecta programul de lucru, semnând condica de prezenţă la soisre, înainte de începerea programului şi la plecare , după terminarea programului.
B.Atribuţii şi obligaţii în conformitate cu prevederile Legii nr.319/2006 – Legea Securităţii şi Sănătăţii în Muncă:
a. să îşi însuşească şi să respecte normele de Securitate si Sănătate în Muncă şi măsurile de aplicare a acestora şi să participe la procesul de instruire conform Planului anual şi a tematicii aprobate de către angajator;
b. să îşi desfăşoare activitatea, în conformitate cu pregătirea şi instruirea sa, precum şi cu instrucţiunile primite din partea angajatorului, astfel încât să nu expună la pericol de accidentare sau îmbolnăvire profesională atât propria persoană, cât şi alte persoane care pot fi afectate de acţiunile sau omisiunile sale în timpul procesului de muncă;
c. să utilizeze corect aparatura, uneltele, substanţele periculoase, maşinile, echipamentele de transport şi alte mijloace din dotare puse la dispoziţia sa;
d. să utilizeze corect echipamentul individual de protecţie acordat şi, după utilizare, să îl înapoieze sau să îl pună la locul destinat pentru păstrare;
e. să comunice imediat angajatorului şi/sau angajatilor desemnaţi orice situaţie de muncă, despre care are motive întemeiate să o considere un pericol pentru securitatea şi sănătatea angajatilor, precum şi orice deficienţă a sistemelor de protecţie;
f. să aducă la cunoştinţă conducătorului locului de muncă şi/sau angajatorului accidentele suferite atât de propria persoană cât şi de alte persoane participante la procesul de muncă în cel mai scurt timp posibil;
g. să coopereze, atât timp cât este necesar, cu angajatorul şi/sau cu angajatii desemnaţi, pentru a permite angajatorului să se asigure că mediul de muncă şi condiţiile de lucru sunt sigure şi fără riscuri pentru securitate şi sănătate, în domeniul său de activitate cât şi pentru realizarea oricăror măsuri şi cerinţe dispuse de către inspectorii de muncă şi inspectorii sanitari pentru protecţia securităţii şi sănătăţii angajatilor;
h. să nu procedeze la scoaterea din funcţiune, la modificarea, schimbarea sau înlăturarea arbitrară a dispozitivelor de securitate proprii, în special ale maşinilor, aparaturii, uneltelor, instalaţiilor tehnice şi clădirilor şi să utilizeze corect aceste dispozitive;
i. să dea relaţiile solicitate de organele de control şi de cercetare în domeniul Securităţii şi Sănătăţii în Muncă.
j. să respecte măsurile şi sarcinile pe care le are în cadrul Structurilor pentru Managementul Situaţiilor de Urgenţă, 
k. să respecte întocmai Deciziile managerului referitoare la prevenirea Situaţiilor de Urgenţă.
Atribuţii  şi obligaţii în conformitate  cu prevederile Legii nr.307/2006 privind apărarea împotriva incendiilor : 
a.	să respecte regulile şi măsurile de apărare împotriva incendiilor, aduse la cunoştinţă, sub orice forma;
b.	să utilizeze substanţele periculoase, instalaţiile, aparatura şi echipamentele, potrivit instrucţiunilor tehnice
c.	să nu efectueze manevre nepermise sau modificări neautorizate ale sistemelor şi instalaţiilor de apărare împotriva incendiilor;
d.	să comunice, imediat după constatare, şefului/coordonatorului de secţie/compartiment, orice încălcare a normelor de apărare împotriva incendiilor sau a oricărei situaţii stabilite de acesta ca fiind un pericol de incendiu, precum şi orice defecţiune sesizată la sistemele şi instalaţiile de apărare împotriva incendiilor;
e.	să acţioneze, în conformitate cu procedurile stabilite la locul de muncă, în cazul apariţiei oricărui
f.	să coopereze cu salariaţii desemnaţi atât cât îi permit cunoştinţele şi sarcinile sale, în vederea realizării măsurilor de apărare împotriva incendiilor
g.	să acorde ajutor , atât cât este raţional posibil, oricărui salariat aflat într-o situaţie de pericol
h.	să participe la toate instruirile PSI la care este solicitat, să dovedească receptivitate şi disciplină 
i.	să cunoască şi să respecte prevederile normelor PSI la locul de muncă, aduse la cunoştinţă
j.	să îndeplinească la termen măsurile şi sarcinile ce le revin privind PSI date de şeful compartimentului
k.	să nu blocheze ieşirile, culoarele şi alte căi de acces cu materiale ce ar putea împiedica evacuarea persoanelor  şi bunurilor în caz de incendiu
l.	să întreţină mijloacele de primă intervenţie de la locul de muncă şi să le păstreze în bună stare
 C.Atribuţii specifice: 
1.	Examinează pacienţii  imediat la internare şi completează Foaia de observaţie în primele 24 de ore, iar în cazurile de urgenţă  folosește investigatiile paraclinice efectuate ambulator;
2.	Acorda informaţiile inscrise in FOCG/FSZ pacientului, la solicitarea acestuia și obtine în scris acordul pacientului conform Ordinului M.S.nr.1411/2016; 
3.	Transmite informațiile inscrise în FOCG/FSZ pacientului, la solicitarea acestuia;eliberarea copiilor documentelor medicale se face după  completarea de către pacient a celor doua formulare: ”Solicitare ”, respectiv  ” Declarație privind comunicarea documentelor medicale personale” ( conform Ordinului M.S.nr.1410/2016 )
4.	Asigură gestionarea medical a cazurilor transferate la terapie intensivă
5.	Stabileşte planul de investigaţii utilizând examinările paraclinice şi de laborator recente efectuate ambulator.
6.	Examinează zilnic pacienţii  şi consemnează în Foaia de observaţie evoluţia, examinările paraclinice şi de laborator efectuate. Stabileşte în mod judicios terapia, recomandă și urmareste zilnic regimul alimentar necesar. La externare întocmeşte epicriza, planul de recuperare şi codifică diagnosticele bolnavului. Redactează orice act medical aprobat de conducerea spitalului in legatură cu pacienţii pe care îi are, sau i-a avut în  îngrijire
7.	Consemnează în Foaia de observaţie şi în Fişa de circuit a bolnavului diagnosticul la 24 şi la 72 de ore.
8.	Prezintă cu ocazia vizitelor medicului coordonator a compartimentului situaţia pacienţilor  pe care îi are în îngrijire şi solicită sprijinul acestuia ori de câte ori este necesar.
9.	Comunică zilnic medicului coordonator pacienţii gravi pe care îi are în îngrijire şi care necesită supraveghere deosebită.
10.	Întocmeşte şi semnează condica de prescripţii de medicamente pentru pacienţii  pe care îi are în îngrijire. 
11.	Supraveghează tratamentele medicale executate de cadrele medii iar la nevoie le efectuează personal.
12.	Controlează şi răspunde de întreaga activitate de îngrijire a pacienţilor  desfăşurată de personalul mediu, auxiliar şi elementar sanitar cu care lucrează.
13.	Observă reacţiile adverse, complicaţiile şi le gestionează în mod corespunzător, informează medicul coordonator în legatură cu aceste aspecte
14.	Efectuează şi/sau supraveghează, după caz, efectuarea electrocardiogramei ,spirometriei, audiometriei şi a altor investigaţii paraclinice conform pregătirii profesionale.
15.	Asigură şi răspunde de aplicarea tuturor măsurilor de igienă şi antiepidemice, precum şi normele de protecţie a muncii în sectorul de activitate pe care îl are în grijă.
16.	Raportează cazurile de boli infecţioase, boli profesionale, infecţii intraspitaliceşti, cazuri noi de cancer, reacţii adverse la medicamente, etc. potrivit dispoziţiilor în vigoare.
17.	Răspunde de disciplina, ţinuta şi comportamentului personalului din subordine şi a pacienţilor pe care îi are în îngrijire.
18.	Informează organele locale ale parchetului sau ale poliţiei asupra cazurilor de vătămare corporală care ar putea fi rezultatul unui act criminal.
19.	Întocmeşte formele de externare ale pacienţilor  şi redactează alte acte medicale în legătură cu pacienţii  pe care îi are sau i-a avut în îngrijire şi anunţă aparţinătorii cu privire la data externării
20.	Anunţă medicul coordonator în legatură cu programarea pacienţilor pentru internare şi control, atât internările continue, cât şi cele de zi
21.	Participă la fiecare cinci ani la un curs intensiv de instruire privind acordarea ajutorului medical calificat de urgentă ( advanced life suport )
22.	Răspunde prompt la toate solicitările de urgenţă, la consulturile din acelaşi compartiment  şi din alte secţii, colaborează cu alţi medici din spital în vederea stabilirii unui diagnostic corect şi îngrijirii corespunzătoare a pacienţilor
23.	Cunoaşte şi aplică procedura privind metodele de prevenire a erorilor de identificare a pacienţilor
24.	Asigură tratamente medicale complete (curative, preventive şi de recuperare ), individualizat si diferenţiat, în raport cu starea pacientului, cu forma şi stadiul evolutiv al bolii, prin aplicarea diferitelor procedee şi tehnici medicale
25.	Desfăşoară activitate în sistem integrat, spital-ambulatoriu integrat, în cadrul programului normal de lucru, asigurând asistenţă medicală spitalicească continuă, în regim de spitalizare de zi şi ambulatoriu, după un program propus de coordonatorul de compartiment, avizat de directorul medical şi aprobat de managerul spitalului
26.	Contractează o asigurare de răspundere civilă pentru greşeli în activitatea medicală, potrivit legii
27.	Se preocupă în permanenţă de ridicarea nivelului profesional propriu şi a personalului din subordine.
28.	Desfăşoară activitate de cercetare ştiinţifică sub îndrumarea medicului coordonator. Participă la activitatea didactica si de instruire practică a studenţilor şi elevilor şcolilor sanitare postliceale.
29.	Depune o activitate permanentă de educaţie sanitară a pacienţilor şi aparţinătorilor.
30.	Participă la autopsii şi la şedinţele anatomo-clinice la cazurile pe care le-a avut în ingrijire.
31.	Cunoaşte şi utilizează programul electronic folosit (stabilit de conducerea spitalului)
32.	răspunde de corectitudinea si confidenţialitatea datelor introduse în sistemul electronic de raport, garantând anonimatul pacienţilor, cu excepţia situaţiilor prevăzute de lege
33.	Semnează condica de prezenţă la intrarea, şi la plecarea de la serviciu
34.	Informează imediat medicul coordonator despre apariţia oricărei imbolnăviri acute sau cronice pe care o prezintă ( stare febrilă, infecţii acute respiratorii, digestive, cutanate , etc.) precum şi a bolilor transmisibile apărute la membrii familiei sale.
35.	Respectă confidenţialitatea datelor cu caracter personal ale personalului spitalului
36.	Înmânează la externare decontul de cheltuieli pacientului
37.	Întocmeşte documentaţia aferentă fiecărui pacient în vederea decontării cazului de către CNAS sau CNPP, după caz;
38.	cunoaşte şi aplică procedura privind metodele de prevenire a erorilor de identificare a pacienților, verificand existența benzii/semnului de identificare a pacientului
39.	 la nevoie constată decesul, consemnează data şi ora decesului în foaia de observaţie cu semnătură şi parafă, scrie epicriza de deces, menţionând data completării acesteia , semnează şi parafează, întocmeşte documentaţia necesară (certificat de deces, cerere sau scutire de necropsie, etc.) (conform Legii nr. 104/2003 privind manipularea cadavrelor umane)
40.	respectă procedurile operaţionale și protocoalele de lucru privitoare la postul său
41.	certifică prin semnătură electronică datele şi informaţiile medicale despre pacienţi, care se transmit în sistemul DES
42.	cunoaşte şi respectă ghidurile de diagnostic, tratament şi prevenire a infecţiilor determinate de Stahylococcus aureus meticilinorezistent (MRSA), de Clostridium difficile şi Enterobacteriaceae producătoare de carbapenemaze, ghidul de profilaxie antibiotică preoperatorie; din ghiduri, înmânează la internare pacienţilor partea care se adresează acestora, pacienţii semnând „Formularul de informare” pentru a confirma înmânarea materialului informativ (conform procedurii de lucru PL 211-01-04)    
43.	elaborează proceduri operaționale/de sistem/protocoale medicale, la solicitarea medicului coordonator al compartimentului
44.	propune medicului coordonator desemnarea membrilor echipei care vor participa la elaborarea protocoalelor medicale
45.	răspunde de redistribuirea  medicamentelor ramase de la pacienti(impreuna cu asistenta de salon);
46.	asigura servicii de medicina muncii pentru angajații institutiilor care au încheiat contracte de prestari servicii medicale cu SCJM;
47.	participa la efectuarea examenului clinic din cadrul controlului medical periodic și de angajare, precum și la evaluarea rezultatelor obtinute al persoanelor cu locuri de munca cu noxe profesionale;
48.	vizeaza concediile medicale acordate salariaților proprii Spitalului Clinic Judetean Mures, verificand ca acestea să fie corect intocmite și să conțină toate vizele necesare.
D.Atribuţii conform legislatiei  in vigoare 
  Atribuţii conform Ordinului MS nr. 1101/2016 privind aprobarea Normelor de supraveghere, prevenire şi limitare a infecţţiilor asociate asistenţei medicale în unităţile sanitare:
a.	protejarea propriilor  pacienţi de alţi pacienţi infectaţi sau de personalul care 
poate fi infectat, cu respectarea ghidului de izolare elaborate de serviciul/ compartimentul de prevenire a infecţiilor asociate asistenţei medicale
b.	aplicarea procedurilor şi protocoalelor implementate de serviciul/ compartimentul 
de prevenire a infecţiilor asociate asistenţei medicale
c.	obţinerea specimenelor microbiologice necesare atunci când o infecţie este 
prezentă sau suspectă, în conformitate cu protocolul de diagnostic şi cu definiţiile de caz şi înainte de iniţierea tratamentului antibiotic
d.	răspunde de depistarea şi raportarea la timp a infecţiilor asociate asistenţei 
medicale
e.	consilierea pacienţilor, vizitatorilor şi personalului în legătură cu procedurile de 
prevenire a transmiterii infecţiilor
f.	instituirea tratamentului adecvat pentru infecţiile pe care le au ei înşişi şi 
implementarea măsurilor instituite de serviciul /compartimentul de prevenire a infecţiilor asociate asistenţei medicale pentru a preveni transmiterea acestor infecţii altor persoane, în special pacienţilor
g.	solicitarea consultului de boli infecţioase în situaţiile în care consideră necesar 
şi/sau conform ghidurilor /protocoalelor locale, cu respectarea politicii de utilizare a antibioticelor, implementată în unitatea sanitară
h.	respectă procedura de declarare a infecţiilor asociate asistenţei medicale 
elaborată de serviciul/ compartimentul de prevenire a infecţiilor asociate îngrijirilor medicale, în conformitate cu legislaţia în vigoare
i.	după caz, răspunde de derularea activităţii de screening al pacienţilor în secţii 
de terapie intensivă şi alte secţii cu risc pentru depistarea colonizărilor /infecţiilor cu germeni multiplurezistenţi, în conformitate cu prevederile programului naţional de supraveghere şi control al infecţiilor asociate asistenţei medicale şi monitorizare a utilizării antibioticelor şi a antibioticorezistenţei
j.	comunică infecţia/ portajul de germeni importanţi epidemiologic la transferul 
pacienţilor săi în altă secţie /altă unitate medicală.

În cazul expunerii personalului la produse biologice medicul de medicina muncii:
a. înregistrează evenimentul în registrul propriu al expunerilor accidentale la produse biologice;
b. urmăreste apariția semnelor evocatorii de infecție HIV/VHB/VHC
c. urmarește seroconversia  pentru HIV și/ sau VHB și/sau și/sauVHC la persoana expusă, pe baza testelor efectuate imediat după expunere și la 6 luni de la data expunerii sau, în cazul în care este posibil, prin determinarea viremiei HIV/VHC  la 1 luna, cu respectarea confidențialității, conform legislațieii în vigoare;
d. anual completează evidența vaccinărilor personalului  medico-sanitar expus la produse biologice și o  trimite la compartimentul responsabil pentru prevenirea infecțiilor asociate asistenței medicale;
e. raportează expunerile la produse biologice a personalului din sistemul sanitar către inspectoratul teritorial de muncă, în conformitate cu Legea securitatii și sănătății în muncă nr.319/2006, cu modificarile ulterioare, și cu Hotărârea Guvernului nr.243/2013 privind cerințele minime de securitate și sănătate în muncă, pentru prevenirea rănilor provocate de obiecte ascuțite în activitățile din sectorul spitalicesc și cel al asistentei medicale;
f. face analiza semestrială  a cazurilor de expunere accidentală profesională și de seroconversie înregistrate în unitate;

.    Atribuţiile medicului care îşi desfăşoară activitatea în spital conform Ordinului MS nr. 1226/2012:
a.	supraveghează modul în care se aplică codul de procedură stabilit în sectorul lui 
de activitate
b.	aplică procedurile stipulate de codul de procedură
c.	aplică metodologia de culegere a datelor pentru baza naţională de date privind 
deşeurile rezultate din activităţi medicale.

	Cunoaşte şi respectă prevederile Ordinului M.S. nr. 1761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, tehnicii de lucru şi interpretare pentru testele de evaluare a eficienţei procedurii de curăţenie şi dezinfecţie, procedurilor recomandate pentru dezinfecţia mâinilor, în funcţie de nivelul de risc, metodelor de aplicare a dezinfectantelor chimice în funcţie de suportul care urmează să fie tratat şi a metodelor de evaluare a derulării şi eficienţei procesului de sterilizare

Cunoaşte şi respectă Legea nr. 46/2003 privind drepturile pacientului, Normele de aplicare a legii aprobate prin Ordinul M.S. nr. 1410/2016, Legea nr. 191/2017 pentru modificarea art. 8 din Legea drepturilor pacientului.

Cunoaşte şi respectă Legea nr. 95/2006 privind reforma în domeniul sănătăţii cu 
modificările şi completările ulterioare, normele metodologice de aplicare a contractului cadru.

	Cunoaşte şi respectă O.U.G.  nr. 13/2003 cu modificările şi completările ulterioare (Legea 15/2016), în care se interzice complet fumatul în unităţile sanitare.

           Cunoaşte şi respectă H.G. nr. 1915/2006 pentru aprobarea Normelor metodologice de aplicare a Legii 339/2005 privind regimul juridic al plantelor, substanţelor şi preparatelor stupefiante şi psihotrope  (respectă normele de securitate, manipulare şi descărcare a stupefiantelor şi a medicamentelor psihotrope). 
           Respecta și aplica prevederile Legii nr.346/2002 privind asigurarea  pentru accidente de munca și boli profesionale.   
         Cunoaşte, aplică şi respectă legislaţia în vigoare (se informează şi aplică modificările legislative).
IV. Responsabilitati
a.   răspunde de corecta îndeplinire a sarcinilor de serviciu;
b.   răspunde pentru neîndeplinirea sarcinilor de serviciu;
c.	răspunde pentru calitatea si operativitatea lucrărilor executate;
d.	răspunde pentru siguranţa şi integritatea aparaturii cu care lucrează;
e.	răspunde pentru încălcarea normelor de comportament stabilite prin Regulamentul Intern şi Codul de conduită a personalului contractual  ;
f.	răspunde pentru încălcarea normelor de securitate şi sănătate în muncă şi a normelor pentru sitaţii de urgenţă;
g.	răspunde pentru nesesizarea şefului ierarhic asupra oricăror probleme sesizate pe parcursul derulării activităţii;
V. Limite de competenţă
                a. nu transmite documente, date sau orice mesaje confidenţiale fără avizul managerului Spitalului Clininc Judeţean Mureş;
                b. nu foloseşte numele Spitalului Clinic Judeţean Mureş, în acţiuni sau discuţii pentru care nu  are acordul managerului ;
VI. Responsabilităţi  privind sistemul de management al calităţi 
a. să cunoască şi să respecte documentele Sistemului de Management de Calitate aplicabile în activitatea depusă;
b. să participe activ la realizarea obiectivelor generale de calitate stabilite de managementul de calitate şi a obiectivelor specifice locului de muncă.
VI. Precizări
•	În funcţie de perfecţionarea sistemului de organizare a instituţiei şi a sistemului informaţional şi informatic, de schimbările legislative, prezenta fişă a postului poate fi completată cu atribuţii sau sarcini specifice noilor cerinţe, care vor fi comunicate salariatului.

Director Medical_________________________________________________

Vizat Compartiment juridic_________________________________________

Certificat Serviciul Resurse Umane__________________________________

Şef ierarhic superior:

 Întocmit de:                                                   Am luat la cunoştinţă şi am primit un exemplar
Numele şi Prenumele: 				      		  	Numele şi Prenumele:

				

DATA: